open-index/open-wikipedia-markdown huggingface dataset:
Mūza Rubackytė

**Mūza Rubackytė** on liettualainen pianisti. Hän voitti vuonna 2006 Liettuan kansallispalkinnon.

Rubackytė syntyi muusikkojen perheeseen. Hän esiintyi 7-vuotiaana Vilnassa Joseph Haydnin D-duuripianokonserton solistina Liettuan kansallisen kamariorkesterin kanssa. Kuusi vuotta myöhemmin hän voitti ensipalkinnon maan kansallisessa nuorten taiteilijoiden kilpailussa. Tämä takasi hänelle pääsyn opiskelemaan Moskovan konservatorioon, jossa häntä opettivat Jakov Flier, Mihail Voskressensky ja Bela Davidovitš. Opiskeluaikoinaan Rubackytė voitti ensipalkinnon pianokilpailussa Tallinnassa, ja pian tämän jälkeen hänelle myönnettiin konservatorion ensipalkinto soolosoitossa, kamarimusiikissa ja säestyksessä. Hän voitti Budapestin kansainvälisessä pianokilpailussa suurpalkinnon.

Rubackytė on esiintynyt Baltian maiden lisäksi muun muassa Ukrainassa, Armeniassa, Uzbekistanissa, Kazakstanissa, Valko-Venäjällä, Venäjällä, Kairossa, Prahassa ja Budapestissa. Liettuan itsenäistymisen jälkeen Rubackytė on ottanut pääpaikakseen Pariisin.

## Lähteet

## Aiheesta muualla
* Viralliset sivut
Seán T. O’Kelly

**Seán Thomas O’Kelly** (25. elokuuta 1882 Dublin – 23. tammikuuta 1966 Dublin) oli irlantilainen poliitikko, joka toimi maansa presidenttinä 1945–1959.

O’Kelly työskenteli nuorena kirjastossa. Hänestä tuli Sinn Féinin perustajan Arthur Griffithin työtoveri. Vuodesta 1913 hän osallistui vapaaehtoisten värväykseen, ja joutui vankilaan 1916 pääsiäiskapinan yhteydessä. Hänet valittiin parlamenttiin 1918 ja hän edusti siellä Dublinin eri osien vaalipiirejä vuoteen 1945 asti. Éamon de Valeran hallituksessa hän oli varapääministeri, myöhemmin terveysministeri ja valtiovarainministeri. Hän oli harras katolinen ja hoiti puolueen yhteyksiä kirkkoon. O’Kelly valittiin presidentiksi 1945 ja toiselle kaudelle 1952 ilman vastaehdokkaita. Toisen kautensa päätyttyä hän vetäytyi politiikasta.

## Lähteet
Ester-Annikki Ylä-Soininmäki

**Ester-Annikki Ylä-Soininmäki **, o. s. *Lindstedt* (20. kesäkuuta 1910 Virrat – 20. lokakuuta 1994) oli suomalainen sairaanhoitaja ja runoilija.

Ylä-Soininmäen vanhemmat olivat pientilallinen, sekatyömies Aimo Lindstedt ja Ida-Maria (o.s. Koskinen). Ylä-Soininmäki kävi kansakoulun. Hän toimi kotisairaanhoitajana.

## Teoksia
* *Meren mainingit* : runoja. Tekijä, Valkeakoski 1975
* *Kirje lapselleni* : runoja. E.-A. Ylä-Soininmäki, Valkeakoski 1977

## Lähteet
* 
* Kirjasampo.fi : Ester-Annikki Ylä-Soininmäki

### Viitteet
Jakob Blücher

**Jakob Blücher** (amerikkalaisittain **Jakob Blucher**; s. 6. huhtikuuta 1990 Michigan, Yhdysvallat) on amerikkalais-ruotsalainen jääpalloilija. Hän muutti jo lapsuudessaan Ruotsiin. Jääpallossa hän on edustanut Yhdysvaltain maajoukkuetta, mutta pelannut uransa Ruotsin 1. divisioonan ja Allsvenskanin joukkueissa.

Jääpalloa Blücher on pelannut nuoruudestaan asti, juniorina Västeråsissa. Pääosan jääpallourastaan hän on pelannut Fagerstassa Västanfors IF:n joukkueessa. Kaudella 2009–2010 hän pelasi kahdeksan ottelua Allsvenskanin IFK Motalassa, mutta palasi takaisin Fagerstaan. Kaudesta 2012 lähtien hän on pelannut Uppsalassa – ensin BoiS:ssa ja kaudesta 2013 lähtien UNIK:ssa, jotka ovat hänen pelatessaan olleet Ruotsin Allsvenskanin joukkueita. 

Blücher otti syksyllä 2009 yhteyttä Yhdysvaltain jääpalloviranomaisiin. Syntymänsä perusteella hänellä oli kahden maan kansalaisuus. Hänet valittiinkin jääpallokokemuksensa perustella suoraan Yhdysvaltain jääpallomaajoukkueessa vuoden 2010 kisoihin. Seuraavana vuonna 2011 hän oli myös joukkueessa. Kahtena seuraavana vuonna hän ei kuulunut USA:n MM-joukkueeseen johtuen loukkaantumisista.

## Lähteet
* Bandysidan - Jakob Blücher 

### Viitteet
Jalkapallon Italian mestaruuskilpailut 1899

**Jalkapallon Italian mestaruudesta** pelattiin toista kertaa virallisesti vuonna 1899. Mestaruuden voitti toistamiseen genovalainen Genoa CFC.

## 1.kierros

## 2.kierros

## Loppuottelu

## Lähteet
Kirsti Kojonen

**Kirsti Paulina Kojonen** (o.s. **Halme**; 23. kesäkuuta 1910 Viipurin maalaiskunta – 18. elokuuta 1996 Orimattila) oli suomalainen lastenkirjailija.

Kojonen kävi Sortavalan seminaarin vuosina 1927–1931 ja hän toimi teollisuusvirkailijana A. Ahlström Oy:ssä 1947–1975 Karhulassa. Vuodesta 1938 alkaen Kojonen oli nimitetty Pelkosenniemen kantakirjaston hoitajaksi. Pelkosenniemellä Kojonen teki työtä myös lottana.

Kojosen vanhemmat olivat mallipiirtäjä Aleksanteri Halme (aik. Töllikkö) ja Maria Hanhinen. Puoliso oli kansanopiston johtajien Rope Kojosen ja Edla Kojosen poika Kauko Robert Kojonen vuosina 1933–1941. Kirsti Kojonen muutti Karhulasta Lahteen vuonna 1981 ja sieltä myöhemmin Orimattilaan.

## Teoksia
* *Unijukan poika* : satu ; kuv. Maria Auerma. Otava 1959

## Lähteet
* Kirsti Kojonen SKS:n kirjailijamatrikkelissa (arkistoitu versio)

### Viitteet

## Aiheesta muualla
* Kauko Robert Kojonen, GENi
Susan Dunklee

**Susan Dunklee** (s. 13. helmikuuta 1986) on yhdysvaltalainen ampumahiihtäjä. Hän aloitti uransa ampumahiihtäjänä vuonna 2008. Hänen valmentajansa on Armin Auchentaller. Aiemmin häntä valmensi suomalainen Jonne Kähkönen.

Dunklee saavutti Hochfilzenin MM-kilpailuissa 2017 hopeaa yhteislähdössä ja oli normaalimatkalla kuudes.Anterselvan MM-kilpailuissa 2020 hän sai hopeaa pikakilpailussa. Hän sijoittui normaalimatkalla viidenneksi Ruhpoldingin MM-kilpailuissa 2012. Nämä kaikki laskettiin myös maailmancupin tuloksiin. Sotšin olympialaisissa 2014 hän oli yhteislähtökilpailun 11:s ja pikakilpailun 14:s. Oslon MM-kilpailuissa 2016 hän sijoittui pikakilpailussa kahdeksanneksi, takaa-ajossa kymmenenneksi ja yhteislähdössä 11:nneksi. .

Maailmancupin osakilpailuissa Dunklee on ollut kuudesti palkintokorokkeella. Maaliskuussa 2014 hän oli Oslon pikakilpailussa kolmas, helmikuussa 2016 Presque Islen pikakilpailussa toinen, joulukuussa 2016 Nové Měston pikakilpailussa kolmas, helmikuussa 2017 Hochfilzenin MM-yhteislähdössä toinen, maaliskuussa 2018 Oslon takaa-ajossa kolmas ja helmikuun 2020 Anterselvan MM-pikakilpailussa toinen. Maailmancupin kokonaiskilpailussa Dunklee on ollut parhaimmillaan kymmenes kaudella 2016–2017.

Dunklee saavutti Euroopan-mestaruuskilpailuissa pronssia pariviestissä 2018.

## Lähteet

## Aiheesta muualla
* Susan Dunkleen blogi
Jadrolinija

**Jadrolinija** on Kroatian valtiollinen laivaliikennettä harjoittava yhtiö, joka perustettiin vuonna 1947 Rijekassa useiden pienempien varustamoiden yhdistyessä. Yhtiön tavoitteena on yhdistää Kroatian rannikon suuret kaupungit ja Kroatian saariston saaret toisiinsa. Jadrolinijalla on 33 kotimaista reittiä ja yksi kansainvälinen reitti Italiaan. Vuoden 2013 tiedoissa sen lautat kuljettivat vuodessa 9,7 miljoonaa matkustajaa ja 2,4 miljoonaa ajoneuvoa.

## Laivasto
Yhtiöllä on neljä suurta autolauttaa: *Liburnia*, *Marko Polo*, *Dubrovnik* ja *Zadar*. Näillä on yhteys myös Italiassa oleviin Anconan ja Barin kaupunkeihin.
Lisäksi Jadrolinijalla on 33 pienempää autolauttaa, kolme klassista matkustaja-alusta, yksi vesibussi ja kahdeksan katamaraania.

## Lähteet
Ester Ristimäki

**Ester Maria Ristimäki** (18. heinäkuuta 1910 Lappeenranta – 10. marraskuuta 1991) oli suomalainen runoilija.

Ristimäki aloitti työt 13-vuotiaana juoksutyttönä sanomalehti *[[Etelä-Saimaa]]ssa*. Sota-aikana Ristimäki toimi ilmavalvontalottana. Sodan jälkeen hän jatkoi työskentelyään *Etelä-Saimaassa* eri tehtävissä jääden 52 työvuoden jälkeen eläkkeelle toimituksen arkistonhoitajan tehtävästä.

## Teoksia
* *Pyydän sanoja Herra* : runoja. Etelä-Saimaan kustannus Oy, Lappeenranta 1976
* *Päivä on lainaa*. Etelä-Saimaan kustannus Oy, Lappeenranta 1979
* *Kirkkauden rannoilla*. Etelä-Saimaan kustannus Oy, Lappeenranta 1989

## Lähteet
* Ester Rstimäki SKS:n kirjailijamatrikkelissa (Arkistoitu versio)
* Kirjasampo.fi: Ester Ristimäki

### Viitteet
Sankarikoira

**Sankarikoira** on Suomen Kennelliiton vuodesta 1997 lähtien myöntämä arvonimi koirille. Sankarikoiran arvonimi voidaan myöntää koiralle, joka on pelastanut ihmishengen. Koirille on voitu myöntää arvonimi esim. silloin, kun ne ovat pelastaneet ihmishenkiä ilmoittamalla tulipalosta, löytäneet kadonneita ihmisiä tai osoittaneet käytöksellään sairauskohtauksen saaneen ihmisen.

Kennelliitto palkitsee sankarikoiria tavallisesti joulukuussa Messukeskuksessa pidettävän Voittaja-koiranäyttelyn yhteydessä. 

Sankarikoira on Kennelliiton rekisteröimä tavaramerkki. 

## Katso myös
*Sankarikissa

## Lähteet
*Kennelliitto, sankarikoirat 
*Kennelliiton myöntämät sankarikoira-arvot eri vuosina
Juri Pogrebnoi

**Juri Leonidovitš Pogrebnoi** (, s. 7. elokuuta 1978 Severodvinsk, Neuvostoliitto) on venäläinen tukimiehenä pelaava jääpalloilija, joka edustaa Vodnik Arkangelia. 

## Saavutukset
**Seurajoukkueissa**
* 15 Venäjän mestaruutta vuosina 1996, 1997, 1998, 1999, 2000, 2002, 2003, 2004, 2005 Vodnikin riveissä sekä 2006, 2007, 2008, 2009, 2010 Moskovan Dynamossa sekä 2011 Dynamo Kazanin riveissä
* 2 Venäjän mestaruushopeaa 2001 Vodnikin riveissä ja 2012 Dynamo Kazanin riveissä,
* 4 Jääpallon maailmancup voittoa: 2003 ja 2004 Vodnikin riveissä sekä 2006 ja 2007 Moskovan Dynamon riveissä, 
* 6 Jääpallon Euroopan cup voittoa: 2002, 2003 ja 2004 Vodnikin riveissä sekä 2006, 2008 ja 2009 Moskovan Dynamon riveissä,
* 3 Jääpallon Champions Cup voittoa: 2004 Vodnikin riveissä sekä 2006 ja 2008 Moskovan Dynamon riveissä.

**Maajoukkueessa**
* 6 maailmanmestaruutta vuosina 1999, 2001, 2006, 2007, 2008 ja 2011
* 6 maailmanmestaruushopeaa vuonna 2003, 2005, 2009, 2010 ja 2012 MM-kisoissa,
* 1 maailmanmestaruuspronssi 2004.

**Henkilökohtaisesti**

## Lähteet
* Juri Pogrebnoi Bandysidan-tietokannassa
* Juri Pogrebnoi rusbandy.ru-tietokannassa
Caesarin salakirjoitus

**Caesarin salakirjoitus** (tunnetaan myös nimellä Caesarin koodi tai Caesar-salakirjoitus) on laajalti tunnettu ja hyvin yksinkertainen salausmenetelmä. Menetelmässä salattavan tekstin jokainen kirjain korvataan sitä aakkosissa aina saman sovitun kirjainmäärän jälkeen tulevalla kirjaimella. Käytettävän aakkoston päättyessä jatketaan aakkosten alusta siten, että aakkosten viimeistä kirjainta seuraavaksi katsotaan aakkosten ensimmäinen.  

Salakirjoitus on nimetty Julius Caesarin mukaan, sillä Suetonius kertoo Caesarin käyttäneen kirjeenvaihdossaan kuvatunkaltaista salakirjoitusta, jossa siirryttiin kolmen kirjaimen verran eteenpäin.

Caesarin salakirjoitus on helposti murrettavissa esimerkiksi frekvenssianalyysillä.

## Yksinkertainen esimerkki
Salataan määritelmän mukaan esimerkiksi suomenkielinen sana ”esimerkki” Caesar-koodilla, jossa siirrytään kolmen kirjainmerkin verran oikealle:

 Selväkielinen teksti: esimerkki
 Salattu teksti:       HVLPHUNNL

Mikäli salausavain eli siirrettyjen kirjainten määrä tiedetään, näin salattu teksti voidaan vastaavasti purkaa tekemällä sama operaatio käänteisesti: tässä esimerkissä valittaisiin siis aakkostosta kirjain, joka on kunkin salakielisen tekstin kirjainmerkistä kolmen askeleen päässä vasemmalla. Samalla avaimella koodattu viesti voidaan nykyaikaista latinalaista kirjaimistoa käytettäessä purkaa seuraavasti:

 Salattu teksti:       DOHD LDFWD HVW
 Selväkielinen teksti: alea iacta est

### Rot13

Eräs Caesar-tyyppinen salaus on internetissä yleinen Rot13, jossa kirjaimet korvataan tarkalleen 13 kirjaimen päässä olevalla kirjaimella. Koska englanninkielisessä kirjaimistossa on 26 merkkiä, viesti salataan ja puretaan samalla algoritmilla.

## Lähteet
Megan Imrie

**Megan Imrie** (s. 14. helmikuuta 1986 Kenora, Ontario) on kanadalainen uransa lopettanut ampumahiihtäjä. Hän aloitti ampumahiihtouransa vuonna 1996 ja lopetti vuonna 2014. Hänen valmentajansa oli Matthias Ahrens ja edustamansa seura Falcon Sports Club. Imrie on osallistunut Vancouverin talviolympialaisiin, jossa hän sijoittui parhaimmillaan normaalimatkalle sijalle 62. Imrie on osallistunut myös kolmesti ampumahiihdon maailmanmestaruuskilpailuihin, jossa hänen paras sijoituksensa on 39. sija takaa-ajokilpailussa Ruhpoldingin MM-kilpailuissa 2012. Ampumahiihdon maailmancupin osakilpailussa Imrie on parhaimmillaan sijoittunut seitsemänneksitoista pikakilpailussa Oslossa kaudella 2011–2012. Cupin kokonaistilanteessa Imrie on parhaimmillaan ollut 51. kaudella 2011–2012. Imrien pituus on 167 senttimetriä ja paino 56 kiloa.

## Lähteet
* 
* http://olympic.ca/team-canada/megan-imrie/
Robert Johansson

**Robert Johansson** (s. 23. maaliskuuta 1990) on norjalainen mäkihyppääjä, joka edustaa Søre Ål IL -seuraa.

Johansson kilpaili mäkihypyn maailmancupissa ensimmäisen kerran Kuusamossa marraskuussa 2013 sijoittuen 13:nneksi. Ensimmäisen sijoituksensa kymmenen joukkoon ja samalla palkintosijansa hän saavutti mäkiviikolla 2017 Innsbruckin yhden kierroksen kilpailussa oltuaan toinen. Lahden MM-kilpailuissa 2017 hän sijoittui normaalimäessä 16:nneksi. Seefeldin MM-kilpailuissa 2019 Johansson voitti sekajoukkuemäessä pronssia, oli joukkuemäessä viides, suurmäessä kahdeksas ja normaalimäessä kuudestoista. Oberstdorfin MM-kilpailuissa 2021 hän saavutti sekajoukkuemäessä sekä suumäessä hopeaa ja oli normaalimäessä kuudes. 

Johansson oli Keski-Euroopan mäkiviikon 2017–2018 kokonaiskilpailussa viides. Lentomäen MM-kilpailuissa Oberstdorfissa 2018 hän voitti joukkuekultaa ja oli henkilökohtaisessa kilpailussa yhdeksäs. Pyeongchangin olympialaisissa hän voitti joukkuekilpailun kultaa ja saavutti molemmista henkilökohtaisista kilpailuista pronssia. Myöhemmin samalla kaudella hän sijoittui Lillehammerissa ja Trondheimissa kolmanneksi. Ensimmäisen maailmancupvoittonsa hän saavutti Vikersundin lentomäessä 18. maaliskuuta 2018. Raw Air -kiertueen kokonaistuloksissa hän oli toinen ja maailmancupissa viides. Kaudella 2018–2019 hän oli Zakopanessa toinen, Sapporossa kolmas ja Lahdessa kolmas. MM-kilpailujen jälkeen hän voitti Oslossa ja sijoittui Lillehammerissa toiseksi. Raw Airn kokonaiskilpailussa hän oli kolmas ja maailmancupissa kuudes. Kaudella 2020–2021 hän sijoittui Nižni Tagilissa kolmanneksi ja toiseksi. Seuraavalla viikolla hän sijoittui Planicassa järjestetyissä lentomäen MM-kilpailuissa henkilökohtaisessa kilpailussa viidenneksi ja oli voittamassa joukkuekilpailun kultaa. Tammikuussa 2021 hän oli Zakopanessa kolmas ja voitti Lahdessa. Maailmancupin kokonaiskilpailussa hän sijoittui viidenneksi. Kaudella 2021–2022 hän oli mäkiviikolla Oberstdorfissa kolmas. Hän sijoittui kolmanneksi myös Oslossa. 

Continental Cupissa Johansson on voittanut yhden osakilpailun.

Johansson hyppäsi Vikersundin lentomäen joukkuekilpailussa 18. maaliskuuta 2017 maailmanennätyspituuden 252 metriä. Stefan Kraft rikkoi ennätyksen myöhemmin samassa kilpailussa.

## Lähteet
Roman Geizel

**Roman Jurjevitš Geizel** (, 9. maaliskuuta 1981 Kemerovo – 28. huhtikuuta 2021 Kemerovo) oli venäläinen jääpallomaalivahti. Hän edusti urallaan Kuzbass Kemerovoa sekä Novosibirskilaista Sibselmašia. 

Geizelia pidetään yhtenä 2000-luvun parhaista maalivahdeista. Hän teki itsemurhan huhtikuussa 2021.

## Saavutukset
**Seurajoukkueissa**
* 4 Venäjän mestaruushopeaa: 2004, 2005, 2006 ja 2009 (Kuzbass)
* 6 Venäjän mestaruuspronssia 2001, 2002, 2003, 2007, 2008 ja 2010 (Kuzbass)
* 2 Venäjän cupin mestaruutta: 2003, 2007 (Kuzbass)

**Maajoukkueessa**
* 4 maailmanmestaruutta: 2006, 2007, 2008 ja 2011
* 2 maailmanmestaruushopeaa:2005, 2012 MM-kisoissa.

**Henkilökohtaisesti**
* 2 kertaa Venäjän liigan paras maalivahti: 2005 ja 2011

## Lähteet
* Roman Geyzel Bandysidan-tietokannassa
* Roman Geisel rusbandy.ru-tietokannassa

### Viitteet
Teuvo Pohjolainen

**Teuvo Sakari Pohjolainen** (s. 14. lokakuuta 1945 Kotka) on suomalainen julkisoikeuden emeritusprofessori. 

## Ura
Pohjolainen kirjoitti ylioppilaaksi Imatralla Vuoksenniskan yhteiskoulusta vuonna 1964. Hän suoritti Tampereen yliopistossa hallintotieteen kandidaatin tutkinnon vuonna 1970 ja lisensiaatin tutkinnon 1974 sekä väitteli hallintotieteiden tohtoriksi vuonna 1980.

Pohjolainen toimi Tampereen yliopiston assistenttina ja yliassistenttina vuosina 1971–1983 sekä hallintotieteiden apulaisprofessorina vuosina 1984–1993. Hän toimi Lapin yliopiston viransijaisena professorina vuosina 1989–1994 ja osaston johtajana vuosina 1990–1991. Hän toimi Joensuun yliopiston (myöhemmin Itä-Suomen yliopiston) julkisoikeuden apulaisprofessorina vuosina 1993–1995, julkisoikeuden professorina vuosina 1995–2010 ja vararehtorina 1998–2009. Lisäksi hän sai Tampereen yliopiston dosentin arvon vuonna 1982 ja Lapin yliopiston dosentin arvon vuonna 1994.

Pohjolainen on toiminut asiantuntijana useissa lainvalmisteluhankkeissa, mukaan lukien ensimmäisen ja toisen valtiosääntökomitean sihteerinä vuosina 1973–1975 ja perusoikeuskomitean sihteerinä vuosina 1978–1979. Pohjolainen on ollut yksi perustuslakivaliokunnan eniten kuulemista asiantuntijoista ja antoi valiokunnalle 120 lausuntoa vuosina 2003–2017. Pohjolainen toimi poliisiasiain neuvottelukunnan sihteerinä vuosina 1974–1975 ja Hämeen läänin järjestys- ja turvallisuusasiain neuvottelukunnan jäsenenä vuosina 1984–1986. Pohjolainen toimi Suomen valtiosääntöoikeudellisen seuran hallituksen jäsenenä vuosina 1988–1997 ja puheenjohtajana vuosina 1997–1998.

Teuvo Pohjolainen on naimisissa Eva-Lisa o.s. Oksasen kanssa. Heillä on vuonna 1970 syntynyt tytär Anna-Elina Pohjolainen.

## Julkaisuja
* 
* 
* 
* 
* 
* 
* 
* 
* 
* 
* 
* 

## Lähteet
Heinäkutoja

**Heinäkutoja** (*Ploceus superciliosus*) on kutojien heimoon kuuluva varpuslintu.

## Levinneisyys
Heinäkutojaa tavataan Afrikan länsi-, keski- ja itäosissa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Bengalinkutoja

**Bengalinkutoja** (*Ploceus benghalensis*) on kutojien heimoon kuuluva varpuslintu.

## Levinneisyys
Bengalinkutojaa tavataan Bangladeshissa, Bhutanissa, Kiinassa, Intiassa, Nepalissa ja Pakistanissa. Lajin on kuvattu olevan paikallisesti yleinen, mutta Bhutanissa harvinainen. Sen kannankehitys on vakaa ja laji on luokiteltu elinvoimaiseksi.

## Lähteet
Nasr Allah Khan

**Nasr Allah Khan** (1874–1920) oli Afganistanin emiiri 'Abd al-Rahmanin poika. Hänet tunnettiin esimerkiksi vierailustaan Britanniaan vuonna 1895. Vanhemman veljensä Habib Allahin kuoltua vuonna 1919 Nasr Allah kävi lyhyen valtakamppailun veljenpoikansa Aman Allahin kanssa. Lopulta Nasr Allah pidätettiin ja hän kuoli vankeudessa hämärissä olosuhteissa.

## Elämäkerta

Nasr Allah syntyi vuonna 1874. Hänen oli isänsä Afganistanin emiiri 'Abd al-Rahmanin toinen poika ja hänen veljensä Habib Allah. Nasr Allahin isän valtakaudella Afganistan oli saavuttanut suhteellisen sisäisen yhtenäisyyden ja kansainvälisesti tunnustetut rajat maalle. Afganistan oli kuitenkin edelleen alisteinen briteille ja maalta puuttui esimerkiksi oikeus harjoittaa itsenäistä ulkopolitiikkaa. 'Abd al-Rahman pyrki saavuttamaan täyden itsenäisyyden pyrkien esimerkiksi lähettämään Afganistanin virallisen lähettilään Lontooseen Brittiläisen Intian sijaan. Tavoitteen saavuttamiseksi Lontooseen lähetettiin hänen poikansa Nasr Allah vuonna 1895. Nasr Allah otettiin vastaan prinssille sopivin kunnianosoituksin, mutta afgaanien ehdotukseen ei kuitenkaan suostuttu.

'Abd al-Rahman kuoli vuonna 1901 ja hänen seuraajakseen julistettiin hänen vanhempi poikansa Habib Allah. Usein vallanvaihdosta seuranneelta sisällissodalta vältyttiin ja Habib Allah hallitsi suhteellisen rauhan vallitessa vuoteen 1919 saakka. Nasr Allah toimi emiirin neuvonantajana ja armeijan komentajana. Hänet tunnettiin konservatiivisena ja uskonnollisena, sekä brittiläisvastaisena. Habib Allah murhattiin vuonna 1919. Emiirillä ei ollut selvää seuraajaa ja tilanteesta syntyi valtakamppailu Nasr Allahin ja emiirin poika Aman Allahin kesken. Nasr Allahilla oli tukijoita paštuheimojen, uskonoppineiden ja muiden konservatiivisten piirien keskuudessa. Tuolloin Kabulin kuvernöörinä toiminut Aman Allah oli kuitenkin murhahetkellä edullisemmassa asemassa maan pääkaupungissa, kuin Jalalabadissa ollut setänsä. Hän hallitsi näin myös valtion kassaa ja saattoi ostaa itselleen myös maan armeijan tuen. Nasr Allahin tuki suli nopeasti pois ja hän päätyi Aman Allahin pidätyttämäksi. Nasr Allah kuoli hämärissä olosuhteissa vankeutensa aikana helmikuussa 1919. Nasr Allah haudattiin Kabuliin.

## Lähteet
Martta Vornanen

**Martta Vornanen** (13. heinäkuuta 1910 Korpiselkä – 1989) oli suomalainen runoilija.

## Teoksia
Nimellä *Martta Vornanen*:
* *Runon ja rajan tiellä* : runoja. Tekijä, Joensuu 1973
* *Runon ja rajan tiellä 2* : runoja. M. Vornanen, Tuupovaara 1978
Nimellä *Martta Mantsinen-Vornanen*:
* *Rajan runoja*. Kansan voima, Joensuu 1985

## Lähteet
*  (Arkistolinkki)
* Pohjoiskarjalaisten nykykirjailijoiden matrikkeli : Martta Mantsinen-Vornanen
Himalajankutoja

**Himalajankutoja** (*Ploceus megarhynchus*) on kutojien heimoon kuuluva varpuslintu.

## Levinneisyys
Himalajankutojaa tavataan pienellä alueella Intiassa ja Nepalissa. Sen kannaksi arvioidaan 410–600 täysikasvuista yksilöä. Laji on vähenemässä elinympäristöjen tuhoutumisen vuoksi, ja se on luokiteltu erittäin uhanalaiseksi.

## Lähteet
George Corliss

**George Henry Corliss** (2. kesäkuuta 1817 Easton, New York, Yhdysvallat – 21. helmikuuta 1888) oli yhdysvaltalainen koneinsinööri ja keksijä. Hän kehitti uuden höyrykonerakenteen, jota pidetään suorituskyvyn parannuksen vuoksi yhtenä 1800-luvun merkittävimpänä keksintönä. Yhdysvalloista alkoi 1800-luvun puolivälin jälkeen kehittymään maailman suurin teollisuusmaa. Tärkeä keksintö tässä muutoksessa oli Corlissin höyrykone, jonka taloudellisuuden vuoksi pystyttiin ottamaan höyrykoneita käyttöön uusilla teollisuusaloilla.  Corlissin parhaiten tunnettu höyrykone oli *vuosisadan kone*, joka rakennettiin vuonna 1876 Philadelphiassa *Centennial Exposition*-nimellä pidettyyn maailmannäyttelyyn. 

## Ura
Corliss kävi koulua 14-vuotiaaksi ja toimi sitten kauppa-apulaisena läheisessä Greenvichin kaupungissa. Vuonna 1834 hän jatkoi koulua Castletonissa Vermontin puolella ja valmistui vuonna 1834. Tämän jälkeen hän perusti oman kauppansa Greenvichiin. Corliss oli jo varhain kiinnostunut tekniikasta ja haki patenttia kenkien ja paksujen nahkojen ompelukoneelle vuonna 1841. Vuonna 1844 Corliss muutti Providenceen, Rhode Island etsiäkseen rahoitusta ompelukoneelleen. Providencessä hän aluksi työskenteli Fairbanks, Bancroft & Companyn pajassa piirtäjänä. Samaan aikaan hän kiinnostui höyrykoneiden parantamisesta, joita tuohon aikaan pidettiin tehottomina tai vain vesivoiman täydentäjinä.

Vuonna 1848 Corliss aloitti yhdessä John Barstow'n ja E.J. Nightingalen kanssa yrityksen nimellä Corliss, Nightingale & Company. Samana vuonna yritys rakensi ensimmäisen höyrykoneensa perustuen Corlissin parannuksiin. Yritys perusti uuden tehtaan Providenceen, laajensi vuosien mittaan toimintaansa ja Corlissin kuolinvuonna 1988 yritys työllisti 1 000 henkeä. Vuonna 1849 Corliss sai patentoitua höyrykoneissaan käyttämänsä venttiilikoneiston, jossa oli kiertoluistiventtiili.

Corliss kokosi höyrykoneensa standardoiduista osista pitäen siten hinnat kurissa ja samalla helpottaen huoltoa. Tämä teki koneista tehtaiden ja myllyjen omistajien mielestä houkuttelevia. Suurin myyntivaltti oli kuitenkin taloudellisuus, koska hiilen kulutus oli noin 30 % kilpailijoita pienempi. Höyrykoneiden avulla myllyt saattoivat siirtyä pois vesistöjen ääreltä. Corlissin höyrykoneet ja pienipalkkaiset maahanmuuttajat olivat Yhdysvaltain teollisen mahdin perusta 1800-luvun lopulta ja 1900-luvun alussa.

Uran kohokohtana voidaan pitää Philadelphian maailmannäyttelyyn vuonna 1876 voimanlähteeksi valittua höyrykonetta. Tämä 1800-luvun höyrykoneista suurin oli 14 metriä korkea, siinä oli kaksi 1,1 metrin sylinteriä ja halkaisijaltaan 9,1 metrin vauhtipyörä. Pyörimisvauhti oli noin 100 kierrosta minuutissa. Tehoa koneessa oli 1 400 hevosvoimaa. Luotettavia Corlissin höyrykoneita on yhä käytössä joissakin tislaamoissa.

## Lähteet

## Asiasta muualla
* The Corliss engine at the New England Wireless and Steam Museum
* Corliss Steam Engine Info 
* 1918 Biographical Sketch
Kamarimusiikkia

**Kamarimusiikkia** (*Chamber music*) on James Joycen runokokoelma vuodelta 1907. Alkuteoksen on julkaissut Elkin Matthews. Kokoelman on suomentanut Ville-Juhani Sutinen, ja sen on vuonna 2012 suomeksi kustantanut Savukeidas.

*Kamarimusiikkia* on Joycen esikoisteos. Kriitikko Tapio Salomaan mukaan se on puhtoinen ja perinteinen rakkausrunokokoelma. Joyce oli kirjoittanut runot jo aiemmin eikä ollut niiden ilmestymisvaiheessa enää kiinnostunut niistä, niinpä hänen veljensä Stanislaus kokosi runot ja Joyce hyväksyi järjestyksen. Järjestys muodostaa tarinan, jonka alussa runoilija kosiskelee neitoa. Tarina etenee iskurunon kautta huipennukseen, mutta lopuksi runoilija jää yksin.

Joyce on saanut vaikutteita monesta suunnasta, arvioi Salomaa, Elisabetin aikaisesta laululyriikasta, englantilaisesta romantiikasta, irlantilaisista kansanlauluista, Verlainelta ja Yeatsilta, ja hän on runoilijana hyvin perinteinen. 

Runoja ovat säveltäneet paitsi  itse Joyce, myös monet säveltäjät.

Suomentajan työtä Salomaa pitää sujuvana, sanat ovat oikeassa rekisterissä, mutta hän huomauttaa ongelmista, joiden syyksi hän olettaa kiireen. Hän ruotii käännöstä arviossaan varsin laajasti, mikä ei estä sitä, että kaiken kaikkiaan hän pitää Sutisen käännöstä ansiokkaana.

H. K. Riikonen pitää suomennosta tärkeänä, sillä se luo valoa Joycen kirjoittajanuran varhaisvaiheisiin ja antaa arvon Sutisen käännökselle.

Teoksessa on suomentajan esipuhe ja selityksiä.

## Lähteet
Kultalakkikutoja

**Kultalakkikutoja** (*Ploceus preussi*) on kutojien heimoon kuuluva varpuslintu.

## Levinneisyys
Kultalakkikutojaa tavataan Länsi-Afrikan eteläosissa sekä keskisessä Afrikassa. Lajin ei uskota olevan vaarassa, ja se on luokiteltu elinvoimaiseksi.

## Lähteet
Beznaun ydinvoimalaitos

**Beznaun ydinvoimalaitos** sijaitsee Pohjois-Sveitsissä, Aargaun kantonissa. Ydinvoimalaitoksen omistaa Axpo.

## Sijainti
Voimalaitos sijaitsee Aarejoen varrella, tekosaarella, noin 15 kilometriä Badenista pohjoiseen sekä kymmenkunta kilometriä Saksan rajalta ja Koblenzista etelään. Voimala on Döttingenin kunnan alueella. 

## Tekniset tiedot
Beznaun voimalaitos koostuu kahdesta samanlaisesta yksiköstä, joiden nettosähköteho on 365 MW. Sähkön tuotantoteho on yhteensä 730 MW ja vuosituotanto yhteensä noin 6 TWh sähköä. Lisäksi voimalaitokselta toimitetaan kaukolämpöä 11 kunnan alueelle suurimmillaan 80 megawatin teholla. Voimalaitoksen reaktori on painevesireaktori. Laitoksella ei ole jäähdytystornia, vaan jäähdytys hoidetaan suoraan jokivedellä. Voimalaitos on liitetty valtakunnalliseen 220 kilovoltin sähköverkkoon.

Voimalaitosyksiköt on otettu käyttöön vuosina 1969 ja 1971.

## Lähteet
*
*

## Aiheesta muualla
Torpedo (albumi)

**Torpedo** on vuonna 1973 ilmestynyt KOM-teatterin järjestyksessään kolmas albumi. Suurin osa sen kappaleista julkaistiin myöhemmin uudelleen *[[Porvari nukkuu huonosti]]* ja *[[Kansainvälinen (albumi)|Kansainvälinen]]* -albumien CD-painosten bonuskappaleina vuonna 1996. Levyn kannen on suunnitellut Måns Hedström.

## Kappaleet
**A-puoli**
# (säv./san. Claude Joseph Rouget de Lisle)
# (säv. Kaj Chydenius, san. Otto Wille Kuusinen)
# (säv. Kaj Chydenius, san. Matti Rossi)
# (säv. Kaj Chydenius, san. Matti Rossi)
# (säv. Kaj Chydenius, san. trad.)
# (säv. Kaj Chydenius, san. Matti Rossi)
**B-puoli**
# (säv. Kaj Chydenius, san. Matti Rossi)
# (säv. Eero Ojanen, san. Salli Lund)
# (säv. Kaj Chydenius, san. trad.)
# (säv. Kaj Chydenius, san. trad.)
# (säv. Kaj Chydenius, san. Elvi Sinervo)
# (säv. Eero Ojanen, san. Bertolt Brecht, Brita Polttila)
# (säv./san. trad.)

## Muusikot
* Riitta-Liisa Helminen – laulu
* Irma Junnilainen – laulu
* Marja-Leena Kouki – laulu
* Rea Mauranen – laulu
* Pekka Milonoff – laulu 
* Sulevi Peltola – laulu
* Vesa Repo – laulu
* Erkki Saarela – laulu
* Tom Wentzel – laulu
* Tapani Tamminen – basso
* Ari Valtonen – rummut
* Eero Ojanen – piano

## Lähteet
* KOM-Teatteri ‎– Torpedo Discogs
Violet Ådahl

**Violet Ida Margareta Ådahl** (16. elokuuta 1910 Uusikaarlepyy – 21. helmikuuta 1989) oli suomalainen ruotsin kielellä kirjoittanut runoilija.

## Teoksia
* *Målsättning*: dikter. Författare, Kronoby 1972

## Lähteet
*  (Arkistolinkki )

## Viitteet
Aluniitti

**Aluniitti** (KAl3(SO4)2(OH)6) on sulfaatteihin kuuluva mineraali. Rakeet ovat kookkaita ja joskus se on kuitumainen. Aluniitin värisävyjä ovat valkoinen, harmaa, keltainen, punainen ja ruskea. Viiru on väriltään valkoinen. Mineraalilla on lasin- tai helmiäiskiilto. Se voi olla läpinäkyvä tai läpikuultava. Kidejärjestelmä on trigonaalinen tai heksagonaalinen. Aluniittia esiintyy tuliperäisissä kivissä.

## Lähteet

## Aiheesta muualla
* Webmineral: Alunite Mineral Data 
* Mindat: Alunite 
* Handbook of Mineralogy: Alunite (pdf)
Muhammad Jaqub Khan

**Muhammad Jaqub Khan** (1849–1923) oli lyhyen aikaa vuonna 1879 hallinnut Afganistanin emiiri. Jaqub Khan nousi valtaistuimelle toisen afgaanisodan aikana brittien avulla isänsä Šir Ali Khanin tilalle. Brittien kanssa solmittiin Gandamakin sopimus, jolla Afganistan luopui itsenäisestä ulkopolitiikasta. Afganistanissa syttyi kuitenkin pian brittien vastaisia levottomuuksia, ja lopulta emiirikin kääntyi heitä vastaan. Jaqub Khan sytjäyttettiin lokakuussa, ja hän eli lopun elämänsä Intiassa.

## Elämäkerta

Muhammad Jaqub Khan syntyi vuonna 1849. Hänen isänsä oli Afganistanin myöhempi emiiri Šir Ali Khan. Šir Ali nousi maan valtaistuimelle Jaqub Khanin isoisä Dust Muhammad Khanin kuoltua vuonna 1863, mutta vallanvaihdosta seurasi sisällissota, jonka aikana vuonna 1866 Šir Ali syrjäytettiin. Jaqub Khan tuki isäänsä tämän pyrkiessä taklaisin valtaistuimelleen, ja tukea saatiin myös briteiltä. Lopulta tammikuussa 1869 Šir Ali palasi takaisin valtaistuimelle. Jaqub Khan toimi sittemmin Heratin kuvernöörinä. Isän ja pojan välit huononivat. Jaqub Khan oli tavoitellut myös Kandaharia, jonka kuvernööriksi Šir Ali nimitti kuitenkin toisen poikansa Abdullah Janin, josta hän teki myös virallisen seuraajansa. Jaqub Khan nousi kapinaan isäänsä vastaan ja johti joukkonsa maan pääkaupunki Kabuliin. Hän kärsi kuitenkin tappion ja joutui pakenemaan takaisin Heratiin. Šir Ali antoi virallisesti anteeksi kapinoineelle pojalleen, ja tämä nimitettiin uudelleen Heratin kuvernööriksi. Turvatakuut saatuan Jaqub Khan matkusti myöhemmin Kabuliin, jossa hänen isänsä takuista huolimatta kuitenkin vangitutti hänet.

Toinen afgaanisota syttyi marraskuussa 1878 brittijoukkojen ylittäessä Afganistanin rajan Intiasta. Britit voittivat nopeasti Šir Alin joukot, ja tämä pakeni pohjoiseen ja kuoli helmikuussa 1879. Kabulin vallanneet britit vapauttivat vankeudessa olleen Jaqub Khanin ja nostivat tämän valtaistuimelle. Lähellä Jalalabadia sijainneessa Gandamakin kylässä Jaqub Khan allekirjoitti brittien kanssa 26. toukokuuta 1879 niin sanotun Gandamakin sopimuksen, jolla Afganistan luopui brittien hyväksi itsenäisestä ulkopolitiikasta ja asetti pääkaupunkiin pysyvän brittiläisen delegaation. Britit puolestaan lupasivat hallitsijalle vuosittaisen 60&nbsp;000 punnan raha-avustuksen ja lupasivat puolustaa maata ulkoisia uhkia vastaan. Sopimuksen pohja romahti kuitenkin nopeasti. Pääkaupungissa Kabulissa puhkesi syyskuussa 1879 levottomuuksia, ja brittiläinen neuvonantaja Louis Cavagnari surmattiin Bala Hisarin linnoituksessa. Myös Jaqub Khan kääntyi nyt brittejä vastaan ja sanoi ryhtyvänsä mieluummin puutarhuriksi kuin heidän nukkehallitsijakseen. 

Kabulin mellakoita seurasi brittikenraali Frederick Robertsin johtama marssi Kabuliin lokakuussa 1879. Samassa kuussa Jaqub Khan pakotettiin luopumaan vallasta, ja hän asui loppuelämänsä Intiassa. Jaqub Khan kuoli vuonna 1923. Emiirin valtaa Afganistanissa käytti ensin käytännössä Frederick Roberts, jota vastaan taisteli Muhammad Aijub Khan. Lopulta maan valtaistuimelle nostatettiin Šir Alin veljenpoika Abd al-Rahman Khan. 

## Lähteet
Rutajärvi

**Rutajärvi**-nimisiä järviä on Suomessa seitsemän. Lisäksi on Rutajärvi-niminen kulmakunta Hausjärvellä.
## Vesistöjä
* Rutajärvi, järvi Hausjärvellä 
* Rutajärvi, järvi Joutsassa Leivonmäen kansallispuiston vieressä
* Sorsanselkä–Keskinenvesi, viereinen järvi Joutsassa, jota kutsutaan usein myös Rutajärveksi 
* Rutajärvi, järvi Kangasalla ja Lempäälässä
* Rutajärvi, järvi Kangasniemellä
* Rutajärvi, järvi Posiolla
* Rutajärvi, eteläisempi kahdesta samannimisestä järvistä Orivedellä
* Rutajärvi, pohjoisempi kahdesta samannimisestä järvestä Orivedellä
* Rutajärvi, järvi Urjalassa

## Kylät tai kulmakunnat
* Rutajärvi, kulmakunta Hausjärvellä
## Lähteet
Khwaja Nazimuddin

**Khwaja Nazimuddin**  (urduksi: خواجہ ناظِمُ الدّین‎; bengaliksi: খাজা নাজিমুদ্দীন;  () oli Pakistanin kenraalikuvernööri vuosina 1948–1951. ja pääministeri 1951-1953.

Hän syntyi varakkaaseen Nawabin aristokraattisukuun silloisen Intian itäosassa Daccassa. 1930-luvulla hän opiskeli Britanniassa muun muassa Cambridgessä ja islamilaisessa yliopistossa. Hänen äidinkielensä oli bengali. Pakistanin itsenäistyttyä hän oli sen kenraalikuvernööri vuosina 1948–1951 ja pääministeri 1951–1953. 

Opiskeluvuosistaan alkaen Nazimuddin ajoi voimakkaasti työtoverinsa Muhammad Ali Jinnahin ‎tavoin erillisen muslimivaltion perustamista Intian muslimialueille. Tämä toteutui vuonna 1947, mutta Länsi- ja Itä-Pakistan olivat hindulaisen Intian länsi- ja itäpuolilla. Pakistanin sisäiset jännitteet näkyivät Punjabin ja Bengalin väestöryhmien jännitteinä. Nazimuddinin kotimaakunta Bengali vaati kielellistä tasa-arvoa, ja mielenosoitukset kärjistyivät verenvuodatukseen helmikuussa 1952. Nazimuddin pyrki tukahduttamaan kapinoinnin. Jännite johti 1970-luvulla Bangladeshin itsenäisyyssotaan ja Itä-Pakistanin eroamiseen Pakistanista. Hänen seuraajansa kenraalikuvernöörinä oli Malik Ghulam Muhammad.
## Lähteet
Douglas Hyde

**Douglas Hyde** (; 17. tammikuuta 1860 Frenchpark, Roscommonin kreivikunta – 12. heinäkuuta 1949 Dublin) oli irlantilainen kielitieteilijä ja poliitikko, joka toimi maansa ensimmäisenä presidenttinä vuosina 1938–1945. Hän osallistui näkyvästi irlantilaisten oman kielen iirin suojelemiseen. Hän perusti vuonna 1893 Conradh na Gaeilgen, eräänlaisen "kotikielen seuran", ja toimi sen puheenjohtajana vuoteen 1915. Hyde opiskeli kielitiedettä ja toimi iirin kielen professorina University College Dublinissa vuodesta 1909 eläkkeelle jäämiseensä 1932. Hyde vältteli tieteellisen uransa aikana politiikkaa, mutta kun Irlannin perustuslaki hyväksyttiin ja maahan syntyi presidentin virka vuonna 1938, hänet valittiin siihen ilman vastaehdokkaita.

## Lähteet
Kaikki muuttuu (KOM-teatterin albumi)

**Kaikki muuttuu** on vuonna 1974 ilmestynyt KOM-teatterin järjestyksessään neljäs albumi, joka sisältää samannimisen musiikkinäytelman lauluja. Sekä näytelmä että albumi ovat kunnianosoituksia vuotta aikaisemmin Chilen sotilasvallankaappauksen yhteydessä murhatun runoilijan ja lauluntekijän Víctor Jaran muistolle.

Kaikki albumin kappaleet on säveltänyt Eero Ojanen ja ne on sanoittanut Matti Rossi. Laulu *Victor Jaran kuolema* perustuu osittain hänen kappaleeseensa *Plegaria a un labrador* (Maamiehen rukous). Levyn kannen on suunnitellut Måns Hedström. Joissakin yhteyksissä albumin nimeksi on mainittu myös *Verta Santiagon stadionin nurmikolla*.

## Kappaleet
**A-puoli**
#
#
#
#
#
**B-puoli**
#
#
#
#
#

## Muusikot
* Riitta-Liisa Helminen – laulu
* Marja-Leena Kouki – laulu
* Rea Mauranen – laulu
* Pekka Milonoff – laulu 
* Sulevi Peltola – laulu
* Vesa Repo – laulu
* Erkki Saarela – laulu
* Tom Wentzel – laulu
* Jukka Hauru – kitara
* Tapani Tamminen – basso
* Ari Valtonen – rummut
* Eero Ojanen – piano

## Lähteet
Leibstadtin ydinvoimalaitos

**Leibstadtin ydinvoimalaitos** sijaitsee Pohjois-Sveitsissä Aargaun kantonissa.

## Sijainti
Voimalaitos sijaitsee Reinjoen etelärannalla, Saksan rajalla, noin 50 kilometriä Baselista ja 15 kilometriä Laufenburgista itään sekä viitisen kilometriä Koblenzista länteen. Voimala on Leibstadtin kunnan alueella. 

## Omistaja
Ydinvoimalaitoksen omistajayhtiö on *Kernkraftwerk Leibstadt AG*, jonka omistavat Alpiq AG (27,4 %), Alpiq Suisse SA (5 %), Axpo Power AG (22,8 %), Axpo Trading (16,3 %), Centralschweizerische Kraftwerke AG (CKW, 13,6 %), BKW FMB Beteiligungen AG (9,5 % sekä AEW Energie AG (5,4 %).

## Tekniset tiedot
Leibstadtin voimalaitoksen bruttosähköteho on 1&nbsp;245 MW ja nettosähköteho 1&nbsp;190 MW. Kiehutusvesireaktorin teho on 3&nbsp;600 MW. Laitoksen vuosituotanto yhteensä noin 9 TWh sähköä. Laitoksella on jäähdytystorni. Voimalaitos on liitetty valtakunnalliseen 420 kilovoltin sähköverkkoon.

Voimalaitos otettiin käyttöön vuonna 1984. Laitosta on suunniteltu käyttävän vähintään vuoteen 2045.

## Lähteet
*
*

## Aiheesta muualla
Keltalakkikutoja

**Keltalakkikutoja** (*Ploceus dorsomaculatus*) on kutojien heimoon kuuluva varpuslintu.

## Levinneisyys
Keltalakkikutojaa tavataan Afrikan keskiosissa. Sen ei uskota olevan vaarassa, ja laji on luokiteltu elinvoimaiseksi.

## Lähteet
Veli Mustonen

**Veli Uolevi Mustonen** (5. lokakuuta 1910 Kuopio – 16. toukokuuta 1987 Helsinki) oli suomalainen toimittaja, elokuva- ja televisiokäsikirjoittaja.

Mustonen tuli ylioppilaaksi Tampereen klassillisesta lukiosta 1929. Hän valmistui filosofian kandidaatiksi 1934 Helsingin yliopistosta. Hänellä oli opintoja Yhteiskunnallisessa Korkeakoulussa 1930–1932. Mustonen toimi ohjelmapäällikkönä Puolustusvoimain radiossa 1941–1944. Valtion ja kunnan virkamies hän oli 1933–1976.

Toimittuaan Helsingin kaupungin huoltoviraston ja Kansaneläkelaitoksen palveluksessa ja järjestöelämän monilla aloilla sekä lehti- ja radiotoimittajana Mustonen tuli Maatalouden tutkimuskeskuksen  tiedotussihteeriksi sekä tieteellisten että neuvonnallisten julkaisujen toimitussihteeriksi, jona hän toimi eläkkeelle siirtymiseensä 1976 asti. Mustonen oli myös Suomen Hotelli- ja Ravintolakoulun rehtorina 1949–1954 ja sen jälkeen Oy Suomen Filmiteollisuuden lyhytkuvaosaston päällikkönä. Hän toimi lisäksi kustannusliike Sarjakirjan kielenkääntäjänä ja Päivän Sanomien kulttuuriosaston vastaavana sekä Pientalopojan päätoimittajana 1950–60-luvuilla.

Mustonen toimi Helsingin Shakkiklubin sihteerinä ja puheenjohtajana sekä jäsenenä valtakunnallisen shakkiliiton edustajistossa. Hän oli myös Otavan tietokirjaosaston sekä Uuden Suomen shakkiasiantuntijana. Mustonen toimi myös viihteen ja viihdekirjallisuuden  alalla sekä Valtion Tiedotuslaitoksen palveluksessa. Radioselostajana hän toimitti tai oli valmistamassa yli 2000 radio-ohjelmaa ja myöhemmin kirjoitti sekä dramatisoi lukuisan määrän käsikirjoituksia radiolle, televisiolle ja filmiin yhdessä vaimonsa Hilven kanssa.

Mustosen vanhemmat olivat toimittaja ja talouspäällikkö, tarkastaja Mikko Mustonen ja kirjanpitäjä Aino Matilda (o.s. Rautiainen). Puoliso oli Hilve Carola (o.s. Höök) vuodesta 1934.

## Radiokuunnelmia
* *Ristinlähde*. Yleisradio 1952  (yhdessä Hilve Mustosen kanssa, kuunnelma perustui Larin-Kyöstin virolaisen kansantarinan pohjalta tekemään runoon *Valkea neitsyt*)

## Elokuvakäsikirjoituksia
* Risti ja liekki. 1957 (yhdessä Hilve Mustosen kanssa, pohjana radiokuunnelma *Ristinlähde*)
* Kohtalo tekee siirron. 1959  (yhdessä Hilve Mustosen kanssa, alkuperäiskäsikirjoitus vuodelta 1943)

## Televisiokäsikirjoituksia
* *Isä kierroksessa* : tv-näytelmä. Suomen Televisio 1960
* *Nocturno* : tv-näytelmä. Mainos-TV 1965

## Lähteet
* 
* 
* Elonet : Risti ja liekki-elokuvan tuotantotiedot
* Elonet : Kohtalo tekee siirron-elokuvan tuotantotiedot
* 

### Viitteet
Marjan

**Marjan** on kukkula aivan Splitin kaupungin kupeessa Kroatiassa. Kukkula on suosittu kaupunkilaisten ulkoilukohde. Siellä on lenkkeilijöille sopivia reittejä ja satoja portaita. Kukkulalle pääsee myös linja-autolla. Kukkulalta on näkymät Adrianmerelle ja Splitin kaupunkiin. 

## Lähteet

## Aiheesta muualla
Vidova gora

**Vidova gora** on vuori Bračin saarella Kroatiassa. Se on 778 metriä korkea, ja on samalla Kroatian saariston korkein kohta. Vuorelle lähtee patikointireittejä kolmesta eri kaupungista: Bolista, Nerežišćestä ja Praznicasta.

## Lähteet

## Aiheesta muualla
Mühlebergin ydinvoimalaitos

**Mühlebergin ydinvoimalaitos** sijaitsee Keski-Sveitsissä, Bernin kantonissa. Se lopetti ydinvoiman tuotannon joulukuussa 2019.

## Sijainti
Voimalaitos sijaitsee Aarejoen etelärannalla noin 15 kilometriä Bernistä länteen ja viitisen kilometriä Kerzersistä itään. Voimala on Mühlebergin kunnan alueella, kylän pohjoispuolella. 

## Omistaja
Ydinvoimalaitoksen omistaa berniläinen pörssiyhtiö *[[BKW Energie]] AG*, josta Bernin kantoni omistaa enemmistön.

## Tekniset tiedot
Mühlebergin voimalaitoksen nettosähköteho oli 373 MW ja vuosituotanto yhteensä noin 3 TWh sähköä. Reaktori oli kiehutusvesireaktori. Laitoksella oli jäähdytystorni. 

Voimalaitos otettiin käyttöön vuonna 1972. Reaktori suljettiin 20. joulukuuta 2019 Sveitsin ydinvoimaloista ensimmäisenä.

## Lähteet
*
*

### Viitteet

## Aiheesta muualla
Martti Väisänen

**Martti Väisänen** (18. syyskuuta 1935 Kuhmo – 30. elokuuta 2015 Lieksa) oli suomalainen Lieksan Pankakoskella asunut kirjailija, joka julkaisi varsinkin eräkirjoja, mutta myös sotaromaanin ja savottakirjan.  

Väisänen asui aiemmin Kuhmon Jonkerissa, Rovaniemen Marraskoskella ja Valtimolla. Hän työskenteli metsurina ja kirvesmiehenä. Väisänen oli Lapin kirjallisuusseuran, Suomen kirjailijaliiton, Suomen maakuntakirjailijoiden ja Pohjois-Karjalan kirjailijayhdistys Ukrin jäsen. Väisäsen ensimmäinen kirja julkaistiin hänen ollessaan 69-vuotias.

## Teokset
* *Vedenjakajan karhut: novelleja ihmisten ja karhujen kohtaamisista rajaseudulle*. Myllylahti, 2004
* *Kultamitalisarvet: tosipohjaisia tarinoita eränkäynnistä rajaseudulla*. Myllylahti, 2005
* *Homenokat: eränovelleja*. Myllylahti, 2006
* *Karhunpesänäätä: eränovelleja*. Myllylahti, 2007
* *Metsien kultaa, vetten hopeaa: eränovelleja*. Myllylahti, 2008
* *Kivikartanokettu: eränovelleja*. Myllylahti, 2009
* *Karhujen maa: eränovelleja*. Myllylahti, 2010
* *Sissiveljekset talvisodassa*. Kustannuskynnys, 2011
* *Hillasoilta ja erätulilta*. Myllylahti, 2011
* *Tervaskiehiset*. Myllylahti, 2012
* *Rymysavotta*. Myllylahti, 2013
* *Ikimetsien kruunupäät*, Myllylahti, 2014

## Lähteet
* Martti Väisänen Kirjasampo.fi:ssä (Viitattu 30.11.2013)
* Martti Väisänen pohjoiskarjalaisten nykykirjailijoiden matrikkelissa  (Viitattu 30.11.2013) 

### Viitteet

## Aiheesta muualla
* Arvio Tervaskiehiset-kirjasta Lapin Kansassa  (Viitattu 30.11.2013)
Jääpallon Allsvenskan-kausi 2012–2013

**Ruotsin jääpallon Allsvenskan** pelattiin kaudella 2012-2013 kahdessa kahdentoista joukkueen lohkossa, joissa pelattiin kaksinkertainen sarja. Lohkojen kaksi parasta joukkuetta selviytyivät Elitserienin karsintoihin, kaksi heikointa putosi 1. divisioonaan ja sijoille 9.-10. sijoittuneet joutuivat karsimaan Allsvenskanin sarjapaikastaan.

## Pohjoislohko - runkosarjan lopputilanne ja maalintekijät (ml. suomalaiset)

## Etelälohko

## Elitserien-karsinnat
Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.
### Lohko 1

### Lohko 2

## Allsvenskan-karsinnat

Åtvidaberg, Blåsut, Falun ja Rättvik säilyivät Allsvenskanissa.

## Lähteet
*
*
Inga Nyman

**Inga Maria Nyman** (3. marraskuuta 1910 Helsinki – 23. heinäkuuta 2002) oli suomalainen ruotsin kielellä kirjoittanut runoilija.

Inga Nymanin vanhemmat olivat apteekkari Max Theodor Nyman (1875–1939) ja Astrid Maria Roos (1878–1939).

## Teoksia
* *Ny vardag* : dikter. Söderström, Helsingfors 1945
* *Passage* : dikter. Söderström, Helsingfors 1949
* *Mörka villkor : en resa genom hösten* : dikter. Söderström, Helsingfors 1950

## Palkinnot
* Ariadne-palkinto 1950

## Lähteet
* 
* Geni.com : Inga Nyman
* Genea.net (Rafael Olin) : Inga Maria Nyman
M/S Ilmatar

**M/S Ilmatar** oli 1964 rakennettu Effoan (aikaisemmin Suomen Höyrylaiva Oy) ensimmäinen moottorimatkustajalaiva. Laiva toimi Suomen ja Ruotsin välisessä liikenteessä vuoteen 1973 asti. Laivan myöhempiä nimiä ovat Viking Princess ja Palm Beach Princess.

## Lähteet

## Aiheesta muualla

*M/S Ilmatar, Fakta om Fartyg
*
Helvi Jokinen

**Helvi Aira Jokinen** (4. joulukuuta 1910 Tampere – 9. lokakuuta 1994) oli suomalainen toimittaja ja kirjailija.

Jokinen kävi kuusi luokkaa Tampereen tyttökoulua. Hän toimi teollisuusvirkailijana Lapinniemen puuvillatehtaassa 1929–1937 ja Puuvillatehtaitten myyntikonttorissa 1938–1975. Jokinen oli Tampereen paikallisradion toimittaja 1944–1959, ohjelmapäällikkönä Tamvisiossa 1957–1958, ja toimittajana Tammerkoski-lehdessä 1975–1980.

Jokisen vanhemmat olivat jalkinetyöntekijä Lauri Wilhelm Jokinen ja kiiltosilittäjä Ida Matilda (o.s. Kivelä).

## Teoksia
* *Renkaita suvannon pinnassa : tamperelaisia henkilö- ja kulttuurikuvia vuosisadan vaihteen kahden puolen*. Tampere-seuran julkaisuja 11. Tampere 1947
* *Ja nyt hyvästi rakkaus* : radiokuunnelma. 1953
* *Televisioperhe* : tv-näytelmä. 1958
* *Menuetti* : tv-näytelmä. 1963

## Palkinnot
* Tampereen kaupungin kirjallisuuspalkinto 1947 

## Lähteet
*  Arkistoitu 3.12.2013.
* Kirjasampo.fi: Helvi Jokinen

### Viitteet
Armas Lampinen

**Armas Nikolai Lampinen** (24. joulukuuta 1910 Töysä – 12. maaliskuuta 1986) oli suomalainen kirjailija.

Lampinen kävi kotiteollisuuskoulun 1928–1930 ja Pohjois-Hämeen maamieskoulun 1935–1936. Hän oli maataloustyönjohtajana Pirkkalassa 1937 ja Nokialla 1938. Metallityöläisenä ja varastonhoitajana hän oli Jyväskylässä 1949–1953 ja korjaamotyöläisenä Tampereella 1948–1959.

Lampisen vanhemmat olivat Timo Lampinen ja Maria Matilda (o.s. Majamaa). Lampisen puoliso oli Helvi Rauha (o.s. Nevala) vuodesta 1942.

## Teoksia
Nimellä *A. Lampinen*:
* *Valokuvien valmistusopas*. Tekijä, Hanko 1950
* *Elämän kutsu* : romaani. Pohjoinen, Oulu 1979

## Lähteet
* 

## Viitteet
Alfons Takolander

**Gustaf Adolf Alfons Takolander** (28. huhtikuuta 1875 Bromarvi – 16. helmikuuta 1935 Helsinki) oli suomalainen koulumies ja historioitsija.

Takolanderin vanhemmat olivat kauppias Gustaf Reinhold Takolander ja Emma Matilda Holm. Hän valmistui filosofian kandidaatiksi 1903 ja toimi Ahvenanmaan kansanopiston johtajana 1903–1911, Ahvenanmaan piirin kansakoulutarkastajana 1911–1913, Tammisaaren seminaarin historian ja ruotsin kielen lehtorina 1913–1920 ja kouluneuvoksena 1920–1926. Filosofian lisensiaatti hänestä tuli 1926 ja priimustohtori 1927. Tammisaaren seminaarin johtajana Takolander toimi 1926–1933 ja kouluhallituksen ruotsinkielisen osaston päällikkönä 1933–1935. Vuodesta 1930 hän oli Turun ruotsalaisen yliopiston historian dosentti. Takolander julkaisi joukon oppikirjoja sekä tutkimukset *[[Fredrik Cygnaeus]] som pedagog* (1910), *Ekenäs seminarium 1871–1921* (1921), *[[Emma Irene Åström]]* (1922), *[[Erik Gabriel Melartin]] I–II* (1926–1927, I osa väitöskirjana) ja *Ekenäs stads historia I* (1930). Hän saattoi myös loppuun Vilhelm Rosenqvistin aloittaman elämäkerran Frans Ludvig Schaumanista (osat I–II, 1927–1928). Takolander oli jäsen valtionkomiteoissa ja kirkolliskokouksissa 1908, 1923 ja 1928. 

Hän osallistui lisäksi ruotsalaisen virsikirjakomitean työhön jäsenenä ja sihteerinä sekä itsekin laati ja käänsi ruotsiksi joukon virsiä. Suomen kirkon ruotsinkielisessä virsikirjassa on neljä hänen kirjoittamaansa ja yksi hänen kääntämänsä virsi. Ruotsin kirkon virsikirjassa on yksi hänen kirjoittamansa virs*i,* "485 "Maan murheista nukkuneet, teitä". Saman virren toinen käännös on myös Hengellisiä lauluja ja virsiä -kokoelmassa numerolla 119: "On siunattu muistonne meille".

Takolanderin puoliso vuodesta 1915 oli Tea Margit Rosenius.

## Lähteet

*  Sivu 743.
Oscar Nissén

**Oscar Fredrik Nissén** (6. marraskuuta 1910 Kaskinen – 7. syyskuuta 1988) oli suomenruotsalainen toimittaja ja kirjailija.

## Teoksia
* *Den österbottniska fattigdomens betydelse*, teoksessa *Svenska Folkskolans Vänners årskalender 1942* (Artikkeli online-muodossa (Loffe.net) 
* *Sjöbobacken : en berättelse om ett fiskeläge och dess folk*. Söderström, Helsingfors 1979

## Toimitustöitä
* *Den österbottniska byn : en samling minnesbilder* ; red. av Oscar Nissén. 2. utökade upplaga, Hembygdsföreningen Svenska österbottningar i Helsingfors, Helsingfors 1947
* *Melbourneolympiaden 1956* ; text Stig Häggblom ; redigering Kai Brunila ; resultat Oscar Nissén ; bilder Associated Press och Ab Text & bilder. Hufvudstadsbladets förlag, Helsingfors 1957

## Lähteet
* 

### Viitteet